**8/2020. (VI. 10.) önkormányzati rendelet indokolása**

**a közterületek használatáról szóló 8/2017. (V. 23.)**

**önkormányzati rendelet módosításáról szóló**

**8/2020. (VI. 10.) önkormányzati rendelethez**

**Általános indokolás:**

A közterületek használatáról szóló 8/2017. (V. 23.) önkormányzati rendelet (a továbbiakban: Ör.) felülvizsgálata során megállapítást nyert, hogy az Ör. 12. § (1) bekezdése helytelenül tartalmazza a közterület rendeltetésétől eltérő célra, a tulajdonos önkormányzat engedélye nélküli használat azon rendelkezését, hogy amennyiben a Hivatal tapasztalja a jogszabálysértést, úgy a jogellenes magatartásról a Hivatal készít jegyzőkönyvet.

A Magyarország helyi önkormányzatairól szóló 2011. évi CLXXXIX. törvény 41. § (4) bekezdése értelmében a képviselő-testület – e törvényben meghatározott kivételekkel – hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. Mivel az Ör. értelmében a Hivatal készít jegyzőkönyvet, viszont erre a szervre a képviselő-testületi hatáskör az Mötv. 41. § (4) bekezdésére tekintettel nem ruházható át, indokolt az Ör. módosítása, melyhez kapcsolódik a Zala Megyei Kormányhivatal ZA/030/949-1/2020. ügyiratszámú törvényességi felhívása is.

**Részletes indokolás:**

**1. §-hoz:**

A rendelet 12. § (1) bekezdését módosítja, amelyben meghatározásra kerül, hogy amennyiben a jegyző azt tapasztalja, hogy a közterületet rendeltetésétől eltérő célra, a tulajdonos önkormányzat engedélye nélkül használják, úgy az Ör-ben meghatározottak szerint eljárás kezdeményezhető.

**2. §-hoz:**

Az (1) bekezdés a rendelet hatályba lépését határozza meg, a (2) bekezdés hatályon kívül helyező rendelkezést tartalmaz.